GiliGold/VAD_KnessetCorpus huggingface dataset:
יהודה שפר: אנחנו מציעים הסדר שהוא מאוזן יותר.
דוד רותם: עזוב רגע את ההסדר שאתם מציעים, קודם כול נדבר על עובדות.
דוד רותם: תגיד לי איפה נתפס פה רכוש או חולט פה רכוש מועט בגלל בעיה של סד זמנים.
דוד רותם: תפנה אותי לאיזה מהסעיפים.
גלעד ברון: כבוד היושב-ראש, האם יש דרך שאנחנו נוכל לעיין בנתונים האלה במקביל?
גלעד ברון: עורך-דין גלעד ברון מטעם לשכת עורכי-הדין ביחד עם יעל גרוסמן.
דוד רותם: תשאלו אותם אם המידע הזה חסוי או לא חסוי.
יהודה שפר: המידע לא חסוי.
יהודה שפר: הייתי מעדיף לוותר על השמות של אנשים כדי לא לפגוע בכבודם או בפרטיותם של אנשים.
יהודה שפר: אם אפשר להעביר את זה בלי השמות זה עדיף.
גלעד ברון: אני מניח שאלה תיקים שהתנהלו בבית משפט.
דוד רותם: חלק כן וחלק לא.
יהודה שפר: בחלק יש שימוע וכתב שימוע.
יהודה שפר: למשל יש פה תיק פ"א 38/07- - -
דוד רותם: שלחתי את זה כדי שיצלמו.
יהודה שפר: אנחנו נמתין.
דוד רותם: תגיד לי מה הסיפור.
יהודה שפר: יש פה דיווח של המחלקה הכלכלית על תיק.
יהודה שפר: כתב האישום טרם הוגש.
יהודה שפר: יש כאן הליך של עזרה משפטית כמו בהרבה תיקים של הלבנת הון, ממתינים לתשובות מחוץ-לארץ.
יהודה שפר: בגלל סד הזמנים לא נתפס רכוש.
דוד רותם: תסביר לי, אני בכלל לא מבין.
דוד רותם: תפסתם רכוש והייתם נאלצים לשחרר אותו?
דוד רותם: ידעתם מראש שזה ייקח הרבה זמן?
יהודה שפר: נכון.
יהודה שפר: יש מצבים שבהם, אם אתה יודע מראש שאתה לא יכול לעמוד בסד הזמנים של 90 יום משום שאתה פונה לבקשות בחו"ל, ובחו"ל אתה לא יכול להשפיע, אתה לא יכול לגרום לזה שתקבל את התשובות בתוך 90 יום, אז אתה לא הולך בתפיסה לפי פקודת הסמים עם רכוש בשווי.
יהודה שפר: הרכוש עצמו הוא לא רכוש שהופק בפשיעה, אלא רכוש ששייך לעבריין, אתה לא יכול לתפוס את הרכוש בשווי, כי אתה יודע מראש שלא תעמוד בסד הזמנים של 90 יום, אז אתה תופס מה שאתה יכול בפסד"פ, אם יש לך, ואם אין לך, אתה פשוט מוותר.
יהודה שפר: הנה תיק שוויתרו עליו.
דוד רותם: כבר הגיע חומר מחוץ-לארץ?
יהודה שפר: טרם.
דוד רותם: יכול להיות מצב כזה שאתה היית, לפי התאריך, פה בנובמבר- - -
יהודה שפר: אגב, זו סיטואציה מאוד אופיינית שיש פניות לחוץ-לארץ ומחכים.
דוד רותם: בנובמבר היית תופס את הרכוש שיעמוד תפוס, ונחכה לתשובות מחוץ-לארץ, ואם הן יגיעו בעוד שלוש שנים עדיין יחולט?